## Rješenje Ustavnog suda Republike Hrvatske broj U-VII-260/1992. od 18. svibnja 1993.

### NN 47/1993 (21.5.1993.), Rješenje Ustavnog suda Republike Hrvatske broj U-VII-260/1992. od 18. svibnja 1993.

# USTAVNI SUD REFUBLIKE HRVATSKE

Ustavni sud Republike Hrvatske je, odlučujući o žalbi Srpske narodne
stranke, podnesenoj protiv rješenja Izborne komisije Republike Hrvatske
Klasa: 013-03/92-01/05, Urbroj: 5605-92-546 od 31. kolovoza 1992. godine,
na sjednici 18 svibnja 1993. godine donio ovo

## RJEŠENJE

1. Usvaja se žalba i predmet se vraća Izbornoj komisiji Republike Hrvatske
na ponovni postupak.

2. Ovo rješenje će se objaviti u "Narodnim novinama"

Obrazloženje

Rješenjem Izborne komisije Republike Hrvatske KLASA: 013-03/92-01/05.
Ur. broj: 56605-92-546 od 31. kolovoza 1992. godine odbijen je, kao neosnovan,
zahtjev Srpske narodne stranke (dalje: SNS) za naknadu troškova predizborne
promičbe. Protiv ovog rješenja Srpska narodna stranka je u zakonskom roku
podnijela žalbu ovom Sudu. U žalbi se navodi da je osporenim rješenjem
Izborne komisije ugroženo pravo srpske manjine koja ima nacionalnu stranku,
a ne može zbog malog broja pripadnika s pravom glasa, steći uvjet iz članka
21. Zakona o izborima zastupnika u Sabor Republike Hrvatske i tako osigurati
naknadu troškova izborne kampanje. Žalba je osnovana. Zakon o izborima
zastupnika u Sabor Republike Hrvatske ("Narodne novine", broj
22/1992 i 27/1992 - dalje: Zakon) u odredbi članka 21. stavak 1. određuje
da pravo na naknadu izborne promičbe imaju zastupnici koji se biraju pojedinačnim
izborom u izbornoj jedinici, a koji dobiju najmanje 6% glasova a to pravo
imaju i političke stranke čija državna lista na izboru dobije najmanje
3% glasova Primjenom ove zakonske odredbe SNS ne bi knogla dobiti pravo
na naknadu troškova izborne promičbe, jer Iista SNS nije na izborima dobila
3% glasova. Prema pravnom shvaćanju ovog Ustavnog suda ta činjenica nije
odlučna u prosudbi prava SNS na naknadu troškova izborne promičbe. Naime,
ona nije utjecala ni na pravo sudjelovanja SNS u diobi zastupničkih mjesta
u Saboru Republike Hrvatske. Prema stajalištu Ustavnog suda Republike Hrvatske
izraženom u rješenju broj U-VII-233/1992 od 6. kolovoza 1992. godine ("Narodne
novine", broj 50/1992) pripadnicima srpske nacionalnosti osiguravaju
se njihova ustavna i zakonska prava na zastupljenost u Sahoru Republike
Hrvatske izravno temeljem članka 18. Ustavnog zakona o Ijudskim pravima
i slobodama i o pravima etničkih i nacionalnih zajednica ili manjina u
Republici Hrvatskoj (pročišćeni tekst "Narodne novine" br. 34/92)
razmjerno njihovom udjelu u ukupnom stanovništvu Republike Hrvatske, uz
isključenje ograničavajuće klauzule od 3%. Kako je time SNS stekla pravo
na sudjelovanje u Saboru Republike Hrvatske, pripada joj i pravo na troškove
izborne promičbe. Slijedom toga uvažen je zahtjev SNS na naknadu troškova
predizborne promičbe, time da će rješenje o naknadi, temeljem ove rješidbe
Ustavnog suda Republike Hrvatske, donijeti Izborna komisija Republike Hrvatske.
Odluka o objavljivanju ovog rješenja temelji se na odredbi članka 20. stavka
1. Ustavnog zakona o Ustavnom sudu Republike Hrvatske ("Narodne novine",
broj 13/1991)

Broj : U-VII-260/ 1992.

Zagreb, 18. svibnja 1993.

USTAVNI SUD REPUBLIKE HRVATSKE

**Predsjednik Jadranko Crnić, v. r**

Rješenje, NN 47/1993-935